**PLÁN PROFESIJNÉHO ROZVOJA**

**na obdobie 9/2019 – 8/2023**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Monika Kerekešová, DiS. art. Michal Domik

riaditeľka ZUŠ primátor mesta Rožňava

**PLÁN PROFESIJNÉHO ROZVOJA**

**na obdobie 9/2019 – 8/2023**

1. Identifikácia organizácie
2. Legislatívne východiská a základné pojmy
3. Ciele (hlavný, čiastkové)
4. Analýza kvalifikovanosti pedagogických (odborných) zamestnancov
5. Profilácia školy
6. Plán profesijného rozvoja
7. Hodnotenie vzdelávania
8. Záver

1. **Identifikácia organizácie**

Identifikácia organizácie:   **Základná umelecká škola,**

**Akademika Hronca 3490/9B, 048 01 Rožňava**

Štatutárny orgán:               **Mgr. Monika Kerekešová, DiS. art.**

Zriaďovateľ:                      **Mesto Rožňava, Šafárikova 29, 048 01 Rožňava**

Kontakt:                             **0915 067 488,** [**zus.roznava@centrum.sk**](mailto:zus.roznava@centrum.sk)

Počet zamestnancov:         **31 pedagogických zamestnancov (PZ)**

**Legislatívne východiská a základné pojmy**

* § 153 **zákona č.** **311/2001** Z. z. Zákonník práce v platnom znení: zamestnávateľ sa stará o prehlbovanie kvalifikácie zamestnancov alebo o jej zvyšovanie;
* § 5 ods. 2 písm. c) **zákona č.** **596/2003** Z. z. o štátnej správe v školstve a školskej samospráve a o zmene a doplnení niektorých zákonov: zodpovednosť vedúceho pedagogického zamestnanca – riaditeľa za vypracovanie a dodržiavanie ročného plánu ďalšieho vzdelávania pedagogických zamestnancov;
* **Zákon č.** **138/2019** Z.z. o pedagogických zamestnancoch a odborných zamestnancoch a o zmene a doplnení niektorých zákonov: konkrétne upravuje profesijný rozvoj pedagogických a odborných zamestnancov.

Profesijný rozvoj sa uskutočňuje prostredníctvom vzdelávania, tvorivej činnosti súvisiacej s výkonom pracovnej činnosti, sebavzdelávania a výkonu pracovnej činnosti alebo absolvovania odbornej stáže zameranej na inovovanie profesijných kompetencií.

Profesijný rozvoj sa riadi podľa plánu profesijného rozvoja, ktorý vyplýva zo zamerania školy.

**Základné pojmy:**

Profesijný rozvoj je súčasťou celoživotného vzdelávania zabezpečuje u pedagogických zamestnancov sústavný proces nadobúdania vedomostí, zručností a spôsobilostí s cieľom udržiavať, obnovovať, zdokonaľovať a dopĺňať profesijné kompetencie potrebné na výkon pedagogickej praxe a na výkon odbornej činnosti so zreteľom na premenu tradičnej školy na modernú.

* **Kategórie pedagogických zamestnancov:**

V ZUŠ vykonáva pedagogický zamestnanec pracovnú činnosť v kategórii:

a) učiteľ

Kategórie pedagogických zamestnancov zodpovedných za uskutočňovanie školského vzdelávacieho programu:

* **Podkategórie**:

a) učiteľ základnej umeleckej školy,

b) korepetítor

* **Kariérový stupeň**:

Vyjadruje náročnosť výkonu pracovnej činnosti pedagogického zamestnanca a mieru osvojenia si profesijných kompetencií.

a) začínajúci pedagogický zamestnanec,

b) samostatný pedagogický zamestnanec,

c) pedagogický zamestnanec s prvou atestáciou,

d) pedagogický zamestnanec s druhou atestáciou.

* **Kariérová pozícia** je funkčné zaradenie pedagogického zamestnanca, ktorý vykonáva špecializované činnosti alebo riadiace činnosti.

Pedagogický zamestnanec vykonáva **špecializované činnosti** v kariérových pozíciách:

**PZ špecialista:**

a) uvádzajúci pedagogický zamestnanec,

b) triedny učiteľ,

c) vedúci predmetovej komisie,

**Vedúci PZ:**

a) riaditeľ,

b) zástupca riaditeľa.

**Vzdelávanie** pedagogických zamestnancov:

a) **kvalifikačné vzdelávanie**

b) **funkčné vzdelávanie**

c) **špecializačné vzdelávanie**

d) **adaptačné vzdelávanie**

e) **predatestačné vzdelávanie**

f) **inovačné vzdelávanie**

g) **aktualizačné vzdelávanie**

***Poznámka***

*- charakteristika**jednotlivých kategórií pedagogických zamestnancov, ich kariérových stupňov a pozícií je predmetom Zákona č. 138/2019 Z.z. o pedagogických zamestnancoch a odborných zamestnancoch a o zmene a doplnení niektorých zákonov.*

*Štruktúru kariérových pozícií a rozsah zodpovednosti za výkon špecializovaných činností upravuje riaditeľ vo Vnútornom predpise po prerokovaní v pedagogickej rade.*

1. **Ciele**

**Hlavným cieľom**profesijného rozvoja  je prehlbovanie, zdokonaľovanie a rozširovanie profesijných kompetencií, získavanie profesijných kompetencií na výkon špecializovaných činností alebo na výkon činnosti vedúceho pedagogického zamestnanca, na získavanie profesijných kompetencií na zaradenie do vyššieho kariérového stupňa a získavanie vzdelania na splnenie kvalifikačných predpokladov na výkon ďalšej pracovnej činnosti.

**Čiastkové ciele**vychádzajú z druhov vzdelávania pedagogických zamestnancov:

1.    **kvalifikačné vzdelávanie –**cieľom jezískanie vzdelania, ktorým pedagogický zamestnanec v príslušnom stupni vyžadovaného vzdelania získa kvalifikačný predpoklad na výkon pracovnej činnosti. Organizuje sa ako doplňujúce pedagogické štúdium alebo ako rozširujúce štúdium;

2.    **funkčné vzdelávanie -**cieľom jezískanie profesijných kompetencií na výkon funkcie riaditeľa a na výkon činnosti vedúceho pedagogického zamestnanca;

3.    **špecializačné vzdelávanie** **-**cieľom je získanie profesijných kompetencií potrebných na výkon špecializovaných činností;

4.    **adaptačné vzdelávanie** **-**cieľom je získanie profesijných kompetencií potrebných na výkon pracovnej činnosti v kariérovom stupni samostatný pedagogický zamestnanec;

5.    **predatestačné vzdelávanie** - cieľom je získanie profesijných kompetencií na zaradenie do vyššieho kariérového stupňa;

6.    **inovačné vzdelávanie** - cieľom je prehĺbenie, rozšírenie a inovácia profesijných kompetencií potrebných na výkon pracovnej činnosti v príslušnej kategórii, alebo v podkategórii pedagogického zamestnanca, alebo uplatnenie najnovších poznatkov, alebo skúseností z praxe vo výchove a vzdelávaní;

7.    **aktualizačné vzdelávanie** - cieľom je podľa potrieb zriaďovateľa, školy:

a)  udržiavanie alebo obnovovanie profesijných kompetencií potrebných na výkon pracovnej činnosti,

b)  získanie nových vedomostí a informácií o zmenách v právnych predpisoch, výchovno-vzdelávacích programoch, pedagogickej dokumentácii a ďalšej dokumentácii alebo,

c)   získanie nových vedomostí a zručností v konkrétnej oblasti pracovnej činnosti.

***Poznámka***

***-****podmienky vzdelávania - poskytovatelia, organizácia, garanti, spôsob ukončovania  sú predmetom Zákona č. 138/2019 Z.z. o pedagogických zamestnancoch a odborných zamestnancoch a o zmene a doplnení niektorých zákonov. Podrobnosti o požiadavkách na obsah programov vzdelávania, kritériá na posúdenie spôsobilosti poskytovať inovačné vzdelávanie a podrobnosti o požiadavkách na obsah posudku atestačného portfólia ustanovuje Ministerstvo školstva všeobecne záväzným právnym predpisom.*

**IV.**

**Analýza kvalifikovanosti pedagogických zamestnancov**

|  |  |  |  |  |  |  |
| --- | --- | --- | --- | --- | --- | --- |
| **Kategória** | | POČET | **Kariérový stupeň** | | | |
| začínajúci | samostatný | s prvou atestáciou | s druhou atestáciou |
| **Pedagogickí zamestnanci** | Učiteľ | 31 | 0 | 19 | 11 | 1 |
| Spolu PZ |  | 31 | 0 | 15 (7 nekvalifikovaných) | 7 | 1 |
| **Nekvalifikovaní zamestnanci** | | 7 |  |  |  |  |

|  |  |
| --- | --- |
| **Pedagogický zamestnanec**  vykonávajúci **špecializované činnosti** | |
|  | **Počet** |
| a) uvádzajúci pedagogický zamestnanec | 0 |
| b) triedny učiteľ | 24 |
| c) vedúci predmetovej komisie | 8 |
| **Vedúci pedagogický zamestnanec** | |
| a) riaditeľ | 1 |
| b) zástupca riaditeľa | 1 |

**V.**

**Profilácia školy**

            Základná umelecká škola (ďalej iba ZUŠ), Akademika Hronca 3490/9B, 048 01 Rožňava bola založená v roku 1956 v malebnom prostredí rožňavskej kotliny, ako prvá v okrese. V súčasnosti je plne organizovaná štvorodborová škola s hudobným, tanečným, výtvarným a literárno-dramatickým odborom. Máme 4 alokované triedy v Hrhove, Jablonove nad Turňou, a dve v Plešivci. Na území mesta sa okrem budov ZUŠ, vyučuje aj v ZŠ Jura Hronca. Toto je stručná charakteristika ZUŠ od svojho vzniku až po súčasnosť.

            ZUŠ je v spádovej oblasti a už od svojho začiatku pôsobí ako vzdelávacia a kultúrna inštitúcia. Jej bránami prešli desiatky vynikajúcich umelcov pôsobiacich po celom svete. Ťažko by sa v meste hľadala rodina, z ktorej by aspoň jeden rodinný príslušník nenavštevoval niektorý z odborov vyučovaných na našej škole. Práve vyššie uvedené skutočnosti sú pre ZUŠ zaväzujúce. Je potrebné v budúcnosti myslieť na zachovanie kvality edukačného procesu a neustále pracovať na jeho zlepšovaní a modernizácii.

            Cieľom školského vzdelávacieho programu základnej umeleckej školy (ďalej iba ŠkVP ZUŠ), bude neustále pracovať na zvyšovaní kvality vyučovania. V období informatizácie bude potrebné zavádzať moderné progresívne spôsoby do edukačného procesu. Práve tu vzniká priestor pre využívanie informačno-komunikačných technológií (ďalej iba IKT). Aj základná umelecká škola môže fungovať ako moderná vzdelávacia inštitúcia s patričným technickým vybavením.

            Popri týchto plánoch a záväzkoch sa škola bude samozrejme v čo najväčšej miere snažiť držať štátneho vzdelávacieho programu, ktorý jasne definuje ciele rozvoja osobnosti žiaka navštevujúceho ZUŠ. Nakoľko je štúdium rozdelené na dva stupne - primárne umelecké vzdelanie a nižšie sekundárne umelecké vzdelanie, bude aj vzdelanie prispôsobené osobnostným a vývojovým špecifikám jednotlivca.

**VI.**

**Plán profesijného rozvoja**

Plán profesijného rozvoja vyplýva zo zamerania /profilácie/ školy, vychádza z plánov predmetových komisií (PK) a osobného plánu profesijného rastu pedagogického zamestnanca.

Na základe plánu profesijného rozvoja vydáva riaditeľ ročný plán vzdelávania pedagogických zamestnancov (ďalej len „ročný plán vzdelávania“), ktorý korešponduje s potrebami školy.Ročný plán vzdelávania možno počas jeho platnosti dopĺňať  a meniť  v súlade s aktuálnymi možnosťami a potrebami školy.

V súvislosti s uvedeným bude škola podporovať potreby profesijného rastu PZ so zreteľom na

-        potrebu samotného zamestnanca,

-        požiadavky na pracovnú činnosť PZ,

-        prioritné zámery školy,

-        a možnosti školy.

**Podporované oblasti a témy** vzdelávania zamestnancov:

-        práca s modernými materiálno-technickými prostriedkami: IKT, multimédiami,

-        príprava pedagogických zamestnancov pre výkon činností nevyhnutných pre rozvoj školského systému, tvorba ŠkVP, tvorba štandardov, tvorba a vedenie pedagogickej dokumentácie,

-        motivácia pedagogických zamestnancov pre neustále sebavzdelávanie a zdokonaľovanie profesijnej spôsobilosti.

V zmysle Zákona č. 138/2019 Z.z. bude pre pedagogických zamestnancov organizované **aktualizačné vzdelávanie**v rozsahu **10** hodín ročne.

K povinnostiam pedagogického zamestnanca patrí absolvovať aktualizačné vzdelávanie (§4  zákona č.138/2019 Z.z.).

Poskytovateľom aktualizačného vzdelávania je škola.

Program a rozsah aktualizačného vzdelávania schvaľuje riaditeľ.

Odborným garantom aktualizačného vzdelávania je **Mgr. Ondrej Šmiják** - pedagogický zamestnanec školy s druhou atestáciou.

Odborný garant aktualizačného vzdelávania

a)   predkladá riaditeľovi na schválenie program aktualizačného vzdelávania,

b)  rozvrhuje vzdelávacie aktivity aktualizačného vzdelávania v súlade s potrebami a možnosťami školy,

c)  vedie evidenciu účasti PZ na aktualizačnom vzdelávaní.

Riaditeľ na požiadanie vydá pedagogickému zamestnancovi potvrdenie o aktualizačnom vzdelávaní.

**Formy aktualizačného vzdelávania:**

* Metodický deň
* Odborný seminár
* Prednáška
* Workshop
* Školenie
* Exkurzia

**VII.**

**Hodnotenie vzdelávania**(*spôsob merania a kontroly, jeho prínos pre školu*)

Ročný plán vzdelávania bude vyhodnocovaný na konci školského roka, prípadne priebežne podľa požiadaviek a potreby praxe.

Vyhodnotenie konkrétnych vzdelávacích aktivít bude východiskom skvalitnenia ďalšieho edukačného procesu v škole. Spätná väzba slúži ku korekciám a zdokonaleniu systému ďalšieho vzdelávania.

Bude sa sledovať:

1. ako škole prospela účasť pedagogických zamestnancov na vzdelávaniach,
2. aké zmeny nastali v procese výchovy a vzdelávania (napr. uplatňovanie získaných zručností, poznatkov, kvalifikácií, zmeny v profesijnom prístupe pedagóga, schopnosť  konkretizovať východiská pre riešenie problému a pod.).

Efektivita absolvovaného vzdelávania a profesijného rozvoja sa bude sledovať:

1. v rámci  hospitácií na priamej výchovno-vzdelávacej činnosti  (pozorovanie zmien v edukačnom procese účastníkov vzdelávacej aktivity),
2. na otvorených hodinách organizovaných PK,
3. na výchovno-vzdelávacích aktivitách v rámci vyučovacieho procesu a mimo vyučovacieho procesu,
4. formou autoevalvácie (napr. vlastné hodnotenie plánu profesijného rozvoja),
5. formou dotazníkov (zistiť ako uplatnili účastníci vzdelávacích podujatí získané poznatky a spôsobilosti vo svojej praxi – odporúčame urobiť s časovým odstupom po ukončení vzdelávacej aktivity).

**VIII.    Záver**

Plán profesijného rozvoja vydáva riaditeľ po prerokovaní so zriaďovateľom, zástupcami zamestnancov a v pedagogickej rade (§40 zákona č. 138/2019).

1. Plán profesijného rozvoja prerokovaný so zástupcami zamestnancov:

dňa:...........................................

1. Plán profesijného rozvoja prerokovaný v pedagogickej rade:

dňa:...........................................

1. Prerokované so zriaďovateľom:

dňa:...........................................

**Plán profesijného rozvoja** vydala

**Mgr. Monika Kerekešová, DiS. art.** – riaditeľka školy

dňa:...........................................